ᱞᱤᱱᱟ ᱪᱚᱱᱫᱚᱵᱷᱟᱨᱠᱚᱨ

ᱞᱤᱱᱟ ᱪᱚᱱᱫᱚᱵᱷᱟᱨᱠᱚᱨ (ᱡᱟᱱᱟᱢ 29 ᱟᱜᱚᱥᱴ 1950) ᱢᱤᱫᱦᱚᱲ ᱵᱷᱟᱨᱚᱛ ᱨᱮᱱ ᱢᱟᱨᱮᱱ ᱯᱟᱴᱷᱚᱠᱤᱭᱟᱹ ᱠᱟᱱᱟᱭ ᱡᱟᱦᱟᱸᱭ ᱫᱚ ᱢᱤᱫ ᱢᱩᱲᱩᱫ ᱯᱟᱴᱷᱚᱠᱤᱭᱟᱹ ᱞᱮᱠᱟᱛᱮ ᱵᱚᱞᱤᱭᱩᱰ ᱪᱚᱞᱚᱛᱪᱤᱛᱟᱹᱨ ᱨᱮ ᱧᱮᱞ ᱧᱟᱢ ᱞᱮᱫᱟ ᱟᱨ ᱱᱤᱛ ᱨᱤᱭᱟᱞᱴᱤ ᱥᱳ ᱨᱮ ᱧᱮᱞ ᱧᱟᱢᱚᱜᱼᱟ ᱾ 60 ᱜᱮᱞᱟᱝ ᱨᱮᱭᱟᱜ ᱢᱩᱪᱟᱹᱫ ᱥᱮᱫ ᱟᱨ 70 ᱜᱮᱞᱟᱝ ᱨᱮᱭᱟᱜ ᱮᱛᱚᱦᱚᱵ ᱥᱮᱫ ᱩᱱᱤ ᱫᱚ ᱢᱤᱫ ᱯᱟᱴᱷᱚᱠᱤᱭᱟᱹ ᱛᱟᱦᱮᱸᱠᱟᱱᱟ ᱾ ᱩᱱᱤ ᱫᱚ ᱚᱱᱟ ᱚᱠᱛᱮ ᱨᱮ ᱯᱨᱟᱭ ᱥᱟᱱᱟᱢ ᱥᱩᱯᱟᱨᱥᱴᱟᱨ ᱟᱜ ᱵᱤᱨᱩᱫ ᱨᱮ ᱢᱩᱲᱩᱫ ᱱᱟᱭᱚᱠ ᱪᱩᱨᱤᱛ ᱨᱮᱭ ᱯᱟᱴᱷ ᱞᱮᱫᱟ ᱟᱨ ᱨᱟᱡᱮᱥ ᱠᱷᱟᱱᱱᱟ, ᱫᱟᱢᱨᱮᱱᱫᱨᱚ, ᱡᱤᱛᱮᱱᱫᱨᱚ,ᱥᱧᱡᱤᱵᱷ ᱠᱩᱢᱟᱨ,ᱵᱤᱱᱳᱫᱽ ᱠᱷᱟᱱᱱᱟ ,ᱫᱟᱞᱤᱯ ᱠᱩᱢᱟᱨ,ᱥᱩᱱᱤᱞ ᱫᱟᱛ ᱟᱨ ᱨᱟᱡᱽ ᱠᱩᱢᱟᱨ ᱟᱜ ᱵᱤᱨᱩᱫ ᱨᱮ ᱡᱟᱣᱜᱮ ᱡᱳᱴᱤᱭ ᱠᱚᱨᱟᱣ ᱞᱮᱫᱟ ᱾

 ᱡᱤᱭᱚᱱᱤ 
ᱞᱤᱱᱟ ᱪᱚᱱᱫᱚᱵᱷᱟᱨᱠᱚᱨ 1950 ᱥᱟᱹᱦᱤᱛ ᱨᱮ ᱠᱚᱨᱱᱟᱴᱚᱠ ᱨᱮᱭᱟᱜ ᱫᱷᱚᱨᱳᱲ ᱨᱮ ᱠᱳᱝᱠᱚᱱᱤ ᱢᱟᱨᱟᱴᱷᱤ ᱯᱟᱹᱨᱥᱤ ᱨᱮᱱ ᱢᱤᱫ ᱯᱷᱟᱹᱫᱽ ᱠᱟᱹᱢᱤᱭᱟᱹ ᱥᱨᱤᱱᱟᱛ ᱪᱚᱱᱫᱚᱵᱷᱟᱨᱠᱚᱨ ᱚᱲᱟᱜ ᱨᱮᱭ ᱡᱟᱱᱟᱢ ᱞᱮᱱᱟ ᱾  ᱩᱱᱤ ᱫᱚ ᱟᱡ ᱥᱩᱱᱤᱞ ᱫᱟᱛ ᱪᱟᱪᱟᱞᱟᱣ ᱨᱮ ᱨᱟᱡᱽ ᱠᱩᱢᱟᱨ ᱢᱩᱢᱛᱟᱡ ᱟᱜ ᱯᱟᱴᱷ ᱛᱮ ᱥᱩᱱᱤᱞ ᱫᱟᱴ ᱟᱜ ᱮᱴᱟᱜ ᱪᱩᱨᱤᱛ 'ᱢᱥᱤᱦᱟ' (1967) ᱪᱤᱛᱟᱹᱨ ᱛᱟᱞᱟᱛᱮ ᱥᱚᱫᱚᱨᱚᱜ ᱨᱮᱭᱟᱜ ᱠᱟᱛᱷᱟ ᱛᱟᱦᱮᱸ ᱠᱟᱱᱟ ᱾ ᱪᱤᱛᱟᱹᱨ  ᱵᱚᱱᱚᱫᱚᱞ ᱞᱮᱱᱟ ᱟᱨ ᱩᱱᱤ 1968 ᱥᱟᱹᱦᱤᱛ ᱨᱮ ᱢᱚᱱ ᱠᱟ ᱢᱮᱴ ᱪᱚᱞᱚᱛ ᱪᱤᱛᱟᱹᱨ ᱛᱟᱞᱟᱛᱮ ᱥᱩᱱᱤᱞ ᱫᱟᱛ ᱟᱜ ᱪᱟᱪᱟᱞᱟᱣ ᱨᱮ ᱥᱚᱫᱚᱨ ᱞᱮᱱᱟᱭ ᱾ ᱪᱤᱛᱟᱹᱨ ᱫᱚ ᱥᱤᱜᱤᱞ ᱞᱮᱱᱟ ᱟᱨ ᱩᱱᱤ ᱫᱚ ᱢᱤᱫ ᱧᱤᱫᱟᱹ ᱨᱮ ᱢᱤᱫ ᱦᱚᱲ ᱯᱟᱴᱷᱚᱠ ᱮ ᱦᱩᱭ ᱞᱮᱱᱟ ᱾ ᱩᱱᱤ ᱫᱚ ᱦᱮᱢᱟ ᱢᱟᱞᱤᱱᱤ ᱢᱩᱢᱛᱟᱡ ᱥᱟᱶᱛᱮ 70 ᱜᱮᱞᱟᱝ ᱨᱮᱭᱟᱜ ᱮᱛᱚᱦᱚᱵ ᱥᱮᱫ ᱥᱚᱨᱮᱥ ᱱᱟᱭᱚᱠ ᱠᱚ ᱢᱩᱫᱽᱨᱮ ᱢᱤᱫ ᱦᱚᱲ ᱮ ᱛᱟᱦᱮᱸᱠᱟᱱᱟ ᱾ ᱩᱱᱤ ᱨᱮᱱ ᱢᱤᱫ ᱢᱟᱨᱟᱝ ᱵᱚᱭᱦᱟ ᱚᱱᱤᱞ ᱪᱚᱱᱫᱚᱵᱚᱨᱠᱚᱨ ᱛᱟᱸᱦᱮ ᱠᱟᱱᱟ, ᱡᱟᱦᱟᱸᱭ ᱫᱚ ᱥᱟᱯᱲᱟᱣᱤᱡ ᱚᱢᱚᱨᱚᱢ ᱨᱮᱱ ᱦᱚᱯᱚᱱ ᱮᱨᱟ ᱮ ᱵᱟᱯᱞᱟ ᱞᱮᱫᱮᱭᱟ ᱟᱨ ᱵᱟᱯᱞᱟ ᱠᱷᱚᱱ ᱩᱱᱤ ᱨᱮᱱ ᱢᱤᱫ ᱦᱚᱯᱚᱱ ᱮᱨᱟ ᱢᱮᱱᱟᱜ ᱠᱚᱣᱟ ᱾ 1985 ᱥᱟᱹᱦᱤᱛ ᱨᱮ ᱩᱱᱤ ᱫᱚ ᱟᱡ ᱜᱚᱡ ᱠᱟᱛᱮᱭ ᱜᱚᱡ ᱞᱮᱱᱟ ᱾ ᱥᱮᱨᱮᱧ ᱠᱟᱹᱨᱤᱜᱚᱞ ᱠᱤᱥᱳᱨ ᱠᱩᱢᱟᱨ ᱥᱟᱶᱛᱮ ᱵᱟᱯᱞᱟ ᱛᱟᱭᱚᱢ ᱩᱱᱤ ᱵᱚᱞᱤᱭᱩᱰ ᱮ ᱟᱲᱟᱜ ᱠᱮᱫᱟ ᱟᱨ ᱛᱟᱭᱚᱢᱛᱮ ᱵᱟᱨᱭᱟ ᱪᱚᱞᱚᱛ ᱪᱤᱛᱟᱹᱨ ᱨᱮᱭ ᱨᱩᱣᱟᱹᱲ ᱦᱮᱡ ᱮᱱᱟ ᱾

 ᱠᱟᱹᱢᱤᱡᱤᱭᱚᱱ 
ᱯᱷᱤᱞᱢᱯᱷᱮᱭᱟᱨ ᱫᱟᱨᱟᱭ ᱛᱮ ᱜᱚᱴᱟ ᱫᱤᱥᱚᱢ ᱨᱮ ᱥᱟᱯᱲᱟᱣ ᱯᱷᱨᱮᱥ ᱯᱷᱮᱥ ᱦᱮᱯᱨᱟᱣ ᱨᱮ ᱫᱚᱥᱟᱨ ᱴᱷᱟᱶ ᱦᱟᱢᱮᱴ ᱛᱟᱭᱚᱢ ᱪᱚᱱᱫᱚᱵᱷᱟᱨᱠᱚᱨ ᱦᱚᱲᱥᱩᱢᱟᱹᱱ ᱨᱮᱭ ᱦᱮᱡ ᱞᱮᱱᱟ ᱾ ᱮᱛᱚᱦᱚᱵ ᱨᱮ, ᱩᱱᱤ ᱫᱚ ᱩᱪᱷᱟᱹᱱ ᱨᱮ ᱠᱟᱹᱢᱤ ᱞᱮᱫᱟᱭ ᱢᱮᱱᱠᱷᱟᱱ ᱢᱩᱪᱟᱹᱫ ᱨᱮ ᱪᱚᱞᱚᱛᱪᱤᱛᱟᱹᱨ ᱨᱮ ᱠᱟᱹᱢᱤ ᱨᱮᱭᱟᱜ ᱮ ᱮᱦᱚᱵ ᱞᱮᱫᱟ ᱾ ᱩᱱᱤ ᱫᱚ ᱥᱩᱱᱤᱞ ᱫᱟᱛ ᱞᱟᱹᱜᱤᱫ 'ᱢᱚᱱ ᱠᱟ ᱢᱮᱴ' ᱼᱨᱮ ᱥᱚᱫᱚᱨ ᱞᱮᱱᱟᱭ ᱟᱨ ᱩᱱᱤ ᱨᱮᱱ ᱮᱨᱟ ᱱᱟᱨᱜᱤᱥ ᱩᱱᱤ ᱯᱟᱴᱷᱚᱠᱤᱭᱟᱹ ᱞᱮᱠᱟᱛᱮ ᱵᱮᱱᱟᱣ ᱞᱮᱫᱟᱭ ᱾ 1969 ᱠᱷᱚᱱ 1979 ᱥᱟᱹᱦᱤᱛ ᱢᱩᱫᱨᱮ ᱞᱤᱱᱟ ᱟᱭᱢᱟ ᱪᱚᱞᱚᱛᱪᱤᱛᱟᱹᱨ ᱨᱮᱭ ᱯᱟᱴᱷ ᱞᱮᱫᱟ ᱾ ᱩᱱᱤ ᱫᱚ ᱚᱱᱟ ᱚᱠᱛᱚ ᱨᱮᱱ ᱟᱭᱢᱟ ᱦᱚᱲᱠᱩᱥᱤ ᱯᱟᱴᱷᱚᱠᱤᱭᱟᱹ ᱠᱚ ᱵᱤᱨᱩᱫᱷ ᱨᱮᱭ ᱯᱟᱴᱷ ᱞᱮᱫᱟ ᱾ 1971 ᱥᱟᱹᱦᱤᱛ  ᱨᱟᱡᱮᱥ ᱠᱷᱟᱱᱱᱟ ᱥᱟᱶᱛᱮ ᱢᱮᱦᱚᱵᱳᱵ ᱠᱤ ᱢᱮᱦᱮᱱᱫᱤ ᱨᱮ ᱩᱱᱤ ᱫᱚ ᱟᱡᱟᱜ ᱥᱚᱨᱮᱥ ᱚᱵᱷᱤᱱᱚᱭ ᱞᱮᱫᱟᱭ ᱾

1976 ᱥᱟᱹᱦᱤᱛ ᱨᱮᱭᱟᱜ ᱵᱳᱭᱨᱟᱜ ᱫᱚ ᱟᱨ ᱢᱤᱫᱴᱟᱝ ᱫᱟᱹᱭᱠᱟᱹ, ᱡᱟᱦᱟᱸᱨᱮ ᱩᱱᱤ ᱫᱚ ᱫᱟᱞᱤᱯ ᱠᱩᱢᱟᱨ ᱥᱟᱭᱨᱟ ᱵᱟᱱᱳ, ᱯᱮᱨᱮᱢ ᱪᱳᱯᱲᱟ ᱟᱨ ᱦᱮᱞᱮᱱ ᱥᱟᱶᱛᱮ ᱯᱟᱴᱷ ᱞᱮᱫᱟᱭ ᱾

ᱩᱱᱤ ᱫᱚ 2007 ᱥᱟᱹᱦᱤᱛ ᱨᱮᱭᱟᱜ ᱰᱤᱥᱮᱢᱵᱚᱨ ᱨᱮ ᱥᱳᱱᱤ ᱴᱤᱵᱷᱤ ᱫᱟᱨᱟᱭ ᱛᱮ ᱮᱛᱚᱦᱚᱵ ᱟᱠᱟᱱ ᱢᱤᱫᱴᱟᱝ ᱱᱟᱶᱟ ᱨᱤᱭᱟᱞᱴᱤ ᱴᱤᱵᱷᱤ ᱥᱮᱹᱨᱮᱹᱧ ᱥᱳ "ᱠᱮ ᱯᱷᱚᱨ ᱠᱤᱥᱳᱨ" ᱨᱮᱭᱟᱜ ᱯᱳᱭᱞᱳ 2 ᱜᱚᱴᱟᱝ ᱮᱯᱤᱥᱳᱰ ᱨᱮ ᱢᱤᱫᱴᱟᱝ ᱜᱮᱥᱴ ᱩᱭᱦᱟᱹᱨᱤᱭᱟᱹ ᱞᱮᱠᱟᱛᱮ ᱥᱮᱴᱮᱨ ᱞᱮᱱᱟᱭ ᱾ ᱩᱱᱤ ᱫᱚ ᱱᱤᱛ ᱨᱤᱭᱟᱞᱴᱤ ᱥᱳ ᱨᱮ ᱥᱮᱴᱮᱨ ᱞᱮᱱᱟᱭ ᱾ ᱢᱤᱫᱴᱟᱝ ᱥᱮᱨᱮᱧ ᱮᱞᱵᱟᱢ ᱞᱟᱹᱜᱤᱫ ᱚᱢᱤᱛ ᱠᱩᱢᱟᱨ ᱨᱟᱡᱮᱥ ᱵᱟᱢᱵᱚᱞ ᱞᱟᱹᱜᱤᱫ ᱠᱤᱪᱷᱩ ᱥᱮᱨᱮᱧ ᱮ ᱚᱞ ᱞᱮᱫᱟ ᱾

 ᱱᱤᱡᱮᱨ ᱡᱤᱭᱚᱱ 
ᱩᱱᱤ ᱫᱚ ᱟᱭᱟᱜ ᱯᱳᱭᱞᱳ ᱵᱟᱯᱞᱟ ᱫᱚ ᱟᱡ ᱨᱮᱱ ᱯᱳᱭᱞᱳ ᱵᱟᱯᱞᱟᱤᱡ ᱥᱤᱫᱷᱚᱨᱟᱫ ᱵᱟᱱᱫᱳᱲᱠᱚᱨ ᱥᱟᱶᱛᱮᱭ ᱵᱟᱯᱞᱟ ᱞᱮᱱᱟ, ᱡᱟᱦᱟᱸᱭ ᱫᱚ ᱢᱤᱫᱴᱟᱝ ᱧᱩᱛᱩᱢᱟᱱ ᱜᱳᱣᱟᱱ ᱨᱟᱡᱟᱹᱨᱤ ᱜᱷᱟᱨᱚᱸᱡᱽ ᱠᱷᱚᱱ ᱮ ᱛᱟᱦᱮᱸ ᱞᱮᱱᱟ ᱾  ᱨᱮᱭᱟᱜ ᱠᱤᱪᱷᱩ ᱫᱤᱱ ᱛᱟᱭᱚᱢ, ᱢᱤᱫᱴᱟᱝ ᱵᱟᱹᱲᱤᱡ ᱞᱮᱠᱟᱛᱮ ᱜᱷᱟᱹᱞ ᱠᱷᱟᱹᱛᱤᱨ ᱛᱮ ᱩᱱᱤ ᱫᱚ ᱜᱚᱡ ᱞᱮᱱᱟ ᱟᱨ ᱞᱤᱱᱟ 25 ᱥᱮᱨᱢᱟ ᱩᱢᱮᱨ ᱨᱮ ᱢᱤᱫ ᱵᱤᱨᱟᱹᱫᱟᱹᱞᱤ ᱮ ᱛᱟᱦᱮᱸ ᱠᱟᱱᱟ ᱾ ᱠᱤᱪᱷᱩᱜᱟᱱ ᱥᱮᱨᱢᱟ ᱛᱟᱭᱚᱢ, ᱩᱱᱤ ᱫᱚ ᱧᱩᱛᱩᱢᱟᱱ ᱥᱮᱨᱮᱧ ᱠᱟᱹᱨᱤᱜᱚᱞ ᱠᱤᱥᱳᱨ ᱠᱩᱢᱟᱨ ᱥᱟᱶ ᱮ ᱵᱟᱯᱞᱟ ᱮᱱᱟ ᱾ ᱟᱡ ᱵᱟᱵᱟ ᱮᱛᱚᱦᱚᱵ ᱞᱟᱹᱭ ᱞᱮᱫᱟ ᱚᱡᱮ ᱫᱚ ᱠᱩᱢᱟᱨ ᱫᱚ ᱞᱟᱦᱟ ᱠᱷᱚᱱ ᱯᱮ ᱫᱷᱟᱣ ᱵᱟᱯᱞᱟ ᱞᱮᱱᱟᱭ ᱟᱨ ᱩᱱᱤ ᱠᱷᱚᱱ 20 ᱥᱮᱨᱢᱟ ᱠᱷᱚᱱ ᱦᱚᱸ ᱢᱟᱨᱟᱝ ᱮ ᱛᱟᱦᱮᱸ ᱠᱟᱱᱟ ᱢᱮᱱᱠᱷᱟᱱ ᱩᱱᱤ ᱟᱹᱰᱤ ᱞᱚᱜᱚᱱ ᱮ ᱨᱟᱹᱡᱤ ᱮᱱᱟ ᱟᱨ ᱠᱩᱢᱟᱨ ᱫᱚ ᱜᱷᱟᱨᱚᱸᱡᱽ ᱨᱮ ᱠᱚ ᱢᱟᱱᱟᱣ ᱠᱮᱫᱮ ᱜᱮᱭᱟ ᱾ ᱠᱤᱥᱳᱨ ᱠᱩᱢᱟᱨ ᱥᱟᱶ ᱩᱱᱤᱭᱟᱜ ᱥᱩᱢᱤᱛ ᱜᱟᱝᱜᱩᱞᱤ ᱧᱩᱛᱩᱢᱛᱮ ᱢᱤᱫ ᱠᱚᱲᱟ ᱜᱤᱫᱽᱨᱟᱹ ᱢᱮᱱᱟᱜ ᱮᱭᱟ ᱾ ᱠᱤᱥᱳᱨ 1987 ᱥᱟᱹᱦᱤᱛ ᱨᱮ ᱜᱚᱡ ᱮᱱᱟ, ᱞᱤᱱᱟ 37 ᱥᱮᱨᱢᱟ ᱩᱢᱮᱨ ᱨᱮ ᱟᱨᱦᱚᱸ ᱢᱤᱫ ᱦᱚᱲ ᱵᱤᱨᱟᱹᱫᱟᱹᱞᱤ ᱮ ᱫᱚᱦᱚ ᱠᱮᱫᱟ ᱾ ᱩᱱᱤ  ᱟᱡ ᱠᱚᱲᱟ ᱜᱤᱫᱽᱨᱟᱹ ᱥᱩᱢᱤᱛ, ᱟᱡ ᱨᱮᱱ ᱵᱟᱛᱟᱨᱮ ᱠᱚᱲᱟ ᱚᱢᱤᱛ ᱠᱩᱢᱟᱨ ᱟᱡ ᱮᱨᱟ ᱥᱟᱶᱛᱮᱭ ᱛᱟᱦᱮᱸᱱᱟ ᱾ 

 ᱥᱟᱹᱠᱷᱭᱟᱹᱛ 

 ᱵᱟᱦᱨᱮ ᱡᱚᱱᱚᱲ